مستورد بن شداد فہری

مستورد بن شداد ( وفات: 45ھ) فہری ایک صحابی ہیں جنھوں نے رسول اللہ صلی اللہ علیہ وسلم پاس آکر اسلام قبول کر لیا تھا، جب کہ وہ لڑکپن میں تھے اور انھوں نے آپ سے روایات کو سنا اور روایت کیا۔ الثقات، ابن حبان، ج3 ص403 الإصابة في تمييز الصحابة، ابن حجر، ج6 ص281 أسد الغابة، ابن الأثير، ج5 ص 148
 نسب 
مستورد بن شداد بن عمرو بن حسل بن احب بن حبیب بن عمرو بن شیبان بن محارب بن فہر قرشی فہری اور ان کی والدہ دعد بنت جابر بن حسل بن احب تھیں جو کرز بن جابر کی بہن تھیں۔
 روایت حدیث 
 مستورد بن شداد رضی اللہ عنہ کہتے ہیں میں نے نبی اکرم صلی اللہ علیہ وسلم کو فرماتے ہوئے سنا ہے آپ کہہ رہے تھے: ”جو شخص ہمارا عامل ہو وہ ایک بیوی کا خرچ بیت المال سے لے سکتا ہے، اگر اس کے پاس کوئی خدمت گار نہ ہو تو ایک خدمت گار رکھ لے اور اگر رہنے کے لیے گھر نہ ہو تو رہنے کے لیے مکان لے لے“۔ مستورد کہتے ہیں: ابوبکر رضی اللہ عنہ نے کہا کہ مجھے خبر دی گئی ہے کہ نبی اکرم صلی اللہ علیہ وسلم نے فرمایا: ”جو شخص ان چیزوں کے سوا اس میں سے لے تو وہ خائن یا چور ہے۔سنن ابی داؤد ، حدیث نمبر 2945
 ہمیں قیس نے حدیث سنائی: انھوں نے کہا: میں نے حضرت مستورد (بن شدادقرشی) فہری رضی اللہ عنہ سے سنا: وہ کہتے کہ رسول اللہ صلی اللہ علیہ وسلم نے فرمایا: "اللہ کی قسم!آخرت (کے مقابلے) میں دنیا کی حیثیت اس سے زیادہ نہیں جس طرح تم میں سے کوئی شخص اپنی ایک انگلی سمندر میں ڈالے۔یحییٰ نے اپنی انگشت شہادت کی طرف اشارہ کیا۔ پھر دیکھے وہ (انگلی) اس میں سے کیا (نکال کر) لاتی ہے۔ صحیح
مسلم ، حدیث نمبر 7197 الألباني
 مستورد بن شداد رضی الله عنہ کہتے ہیں کہ میں بھی ان سواروں کے ساتھ تھا جو رسول اللہ صلی اللہ علیہ وسلم کے ساتھ ایک بکری کے مرے ہوئے بچے کے پاس کھڑے تھے، رسول اللہ صلی اللہ علیہ وسلم نے فرمایا: ”کیا تم لوگ اسے دیکھ رہے ہو کہ جب یہ اس کے مالکوں کے نزدیک حقیر اور بے قیمت ہو گیا“ تو انھوں نے اسے پھینک دیا، صحابہ نے عرض کیا: اللہ کے رسول! اس کی بے قیمت ہونے کی بنیاد ہی پر لوگوں نے اسے پھینک دیا ہے، آپ نے فرمایا: ”دنیا اللہ تعالیٰ کے نزدیک اس سے بھی زیادہ حقیر اور بے وقعت ہے جتنا یہ اپنے لوگوں کے نزدیک حقیر اور بے وقعت ہے“۔جامع ترمذی ، حدیث نمبر 2321

 جراح اور تعدیل 
 محمد بن اسماعیل بخاری نے کہا صحابی ہے ۔
 ابن حجر عسقلانی نے کہا صحابی ہے ۔
 شمس الدین ذہبی نے کہا صحابی ہے ۔
 ابو عیسیٰ محمد ترمذی نے کہا صحابی ہے ۔
 ابو حاتم رازی نے کہا صحابی ہے ۔

 وفات 
آپ کی وفات سنہ 45ھ میں مصر کے شہر اسکندریہ میں ہوئی۔معرفة الصحابة لأبي نعيم ج5 ص2602
 حوالہ جات 

زمرہ:45ھ کی وفیات
زمرہ:قریش کی شخصیات
زمرہ:صحابہ و صحابیات
زمرہ:پہلے طبقہ کے راویان حدیث
زمرہ:مصر کی وفیات